Aug 02,2016
ప్రభుత్వ ఉద్యోగులకు ఎస్‌బీఐ తీపికబురు
ముంబయి : ప్రభుత్వ రంగ బ్యాంకు స్టేట్‌ బ్యాంకు ఆఫ్‌ ఇండియా కేంద్ర, రాష్ట్ర ప్రభుత్వ ఉద్యోగులకు తీపి కబురు అందించింది. అతిపెద్ద బ్యాంక్‌ ఎస్‌బీఐ ఇంటి రుణాలను చౌకగా అందించే రెండు కొత్త పథకాలను ప్రకటించింది. దీని ద్వారా 7వ వేతన సంఘం లబ్దిదారులకు, ఇతర ప్రభుత్వ ఉద్యోగులను ఆకర్షించే వ్యూహంలో ఈ పథకాలను ప్రకటిచింది. ప్రభుత్వ ఉద్యోగుల కోసం 'ఎస్‌బీఐ ప్రివిలేజ్‌ హోమ్‌ లోన్‌', రక్షణ శాఖ(డిఫెన్స్‌)వారి కోసం 'ఎస్‌బీఐ శౌర్య హోమ్‌ లోన్‌' అనే రెండు కొత్త పథకాలను ప్రారంభించింది. రక్షణ, ఇతర ప్రభుత్వ ఉద్యోగులకు తక్కువ ధరలోనే గృహరుణాలిచ్చే ఈ పథకాలను ప్రారంభించినట్టు సంస్థ ఒక ప్రకటనలో తెలిపింది. దీంతోపాటుగా ఇప్పటివరకు ఉన్న లోన్‌ను తిరిగి చెల్లించే వయసును 70 నుంచి 75 సంవత్సరాల వయసు వరకు పొడిగించింది. ప్రాసెసింగ్‌ రుసుమును పూర్తిగా మాఫీ చేసింది. ఎలాంటి ప్రాసెసింగ్‌ ఫీజు లేకుండానే వారికి గృహ రుణ సదుపాయాన్ని కల్పిస్తూ మరో బంపర్‌ ఆఫర్‌ను వెల్లడించింది.
మీ స్నేహితులకు రికమెండ్ చెయ్యండి